Inštitút zamestnanosti

Inštitút zamestnanosti je občianske združenie, mimovládna nezisková nezávislá organizácia, predmetom činnosti ktorej je výskum problémov zamestnanosti. Inštitút získava a zhromažďuje informácie o trhu práce s cieľom byť platformou pre ich výmenu. Inštitút zamestnanosti vznikol v roku 2004. Prezidentom organizácie je RNDr. Viliam Páleník, PhD., h. doc., ktorý zastupuje Slovensko v Európskom sociálnom a hospodárskom výbore, riaditeľom inštitútu je Mgr. Ing. Michal Páleník PhD.

Pracovníci Inštitútu zamestnanosti sú pravidelne medzi najcitovanejšími analytikmi SR, zorganizovali 17 konferencií za aktívnej účasti eurokomisárov, poslancov EP a NRSR, ministrov či štátnych tajomníkov.

Publikácie 
 Ekonómia trhu práce a jej implikácie pre SR (2009)
 Inkluzívny trh (2011)
 Inkluzívne zamestnávanie (2013)  - uvedená do života 13. 12. 2013, čím sa stala jednou z prvých kníh vydaných pod slobodnou licenciou na Slovensku v čase účinnosti časti o slobodných licenciách autorského zákona (tieto platili od 1. 11. 2013)
 Sociálny systém - skutočnosť a vízia (2014) - pokrstená dňa 1. 12. 2014
 Politika zamestnanosti - budúcnosť pre Slovensko (2014)

Aktivity 
 zlepšovanie podmienok dlhodobo nezamestnaných - inkluzívne zamestnávanie získalo širokú odozvu a je súčasťou Národnej stratégie zamestnanosti SR.
 zlepšovanie podmienok mladých nezamestnaných - odozva na návrhy donútila MPSVaR viac podporovať pracovné zmluvy na dobu neurčitú.

Webové projekty 
 údaje o regiónoch EÚ - základné ukazovatele o jednotlivých NUTS regiónoch EÚ
 ukazovatele za EÚ - prehľadné spracovanie harmonizovaných ukazovateľov v EÚ

Referencie 

Inštitúcie na Slovensku
Občianske združenia na Slovensku
Zamestnanosť